Държавен вестник, бр. 12, 2012 г., стр. 7

БРОЙ  12	
Д Ъ Р Ж А В Е Н  В Е С Т Н И К 	
СТР.  7  
§ 6. В чл. 12 се правят следните изменения 
и допълнения:
1. В ал. 1 думите „и управление при кризи“ 
се заличават. 
2. Създава се ал. 3:
„(3) Служителят по сигурността на инфор­
мацията осъществява дейността по защита на 
класифицираната информация, като:
1. следи за спазването на изискванията 
на Закона за защита на класифицираната 
информация и на международните договори 
във връзка със защитата на класифицираната 
информация;
2. прилага правилата относно видовете 
защита на класифицираната информация;
3. разработва план за охрана на БИМ чрез 
физически и технически средства и следи за 
изпълнението му;
4. извършва периодични проверки на от­
четността и движението на материалите и 
документите;
5. осъществява процедурата по обикнове­
ното проучване съгласно чл. 47 от Закона за 
защита на класифицираната информация и 
води регистър на проучените лица;
6. следи за правилното определяне на 
нивото на класификация на информацията;
7. разработва план за защита на класифици­
раната информация при положение на война, 
при военно или друго извънредно положение;
8. води на отчет случаите на нерегламен­
тиран достъп до класифицирана информация 
и на взетите мерки, за което информира не­
забавно Държавната комисия по сигурността 
на информацията;
9. организира и провежда обучението на 
служителите в БИМ по защита на класифи­
цираната информация;
10. организира пропускателния режим и 
охраната в сградите на БИМ;
11. организира и отговаря за дейностите по 
отбранително-мобилизационната подготовка 
в БИМ;
12. разработва и поддържа плана за при­
веждане на БИМ в готовност за работа във 
военно време и плана за разсредоточаване и 
евакуация;
13. организира денонощно дежурство в 
БИМ за оповестяването при привеждане на 
страната от мирно на военно положение;
14. осъществява връзки и взаимодействия 
с националните служби по отношение на 
мобилизационните дейности;
15. изпълнява и други задачи, свързани със 
защитата на класифицираната информация и 
отбранително-мобилизационната подготовка.“
§ 7. Член 13 се отменя.
§ 8. В глава трета се създава раздел IIIа:
„Раздел IIIа
Финансов контрольор
Чл. 13а. (1) Финансовият контрольор е на 
пряко подчинение на председателя.
(2) Финансовият контрольор осъществява 
предварителен контрол за законосъобразност 
при осъществяването на цялостната дейност на 
БИМ, като писмено изразява мнение относно:
1. решенията или действията, свързани с 
разпореждане с активи и средства, получени 
от републиканския бюджет и по международни 
програми и проекти, включително поемането 
на задължение и извършване на разход;
2. решенията или действията, свързани с 
управление и стопанисване на имуществото 
на БИМ;
3. други решения, от които се пораждат 
права, съответно задължения, за БИМ и/или 
за неговите служители.
(3) Финансовият контрольор осъществява 
своята дейност съгласно Закона за финансово 
управление и контрол в публичния сектор и 
указанията на министъра на финансите.
(4) Финансовият контрольор представя 
всяко тримесечие отчет пред председателя 
относно своята дейност.“
§ 9. В чл. 14 се правят следните изменения 
и допълнения:
1. Създава се нова ал. 2: 
„(2) При изпълнение на функциите си ин­
спекторатът се ръководи от принципите на 
законност, лоялност, честност, безпристраст­
ност, политическа неутралност, отговорност 
и отчетност.“
2. Създава се ал. 3:
„(3) Дейността на инспектората е насочена 
към всеобхватно, обективно и точно изяснява­
не на проверяваните проблеми и предлагане 
на мерки за тяхното разрешаване.“
3. Досегашната ал. 2 става ал. 4 и в нея се 
създават т. 6 и 7:
„6. осъществява дейности, свързани с 
мониторинг, превенция и разкриване на ко­
рупционни прояви, включително случаи на 
измами и нередности в БИМ и в територи­
алните му звена;
7. предлага образуването на дисциплинарно 
производство при констатирани нарушения на 
служебните задължения, както и на Кодекса 
за поведение на служителите в държавната 
администрация, на Закона за предотвратяване 
и установяване на конфликт на интереси и на 
вътрешните актове в БИМ.“
§ 10. В чл. 15, ал. 1 думите „Администра­
тивно-правно обслужване, финансово-стопан­
ски дейности, управление на собствеността, 
информационно обслужване и международно 
сътрудничество“ се заменят с „Обща адми­
нистрация“.
§ 11. В чл. 17 се правят следните изменения 
и допълнения: